Sarikata: MIA https://www.facebook.com/subbers
Berdasarkan Kisah Benar
Kenapa?
Itulah soalan yang paling kerap ditanyakan kepada saya.
Untuk apa? Kenapa? Kenapa awak berjalan di atas wayar?
Kenapa awak menggoda takdir?
Kenapa mencabar maut?
Tapi saya tak pernah terfikir ke situ. Saya juga tak pernah menyebut perkataan "mati".
Ya, baiklah, saya menyebutnya sekali.
Mungkin dah dikira dua kali sekarang, tapi ingat ini.
Saya takkan sesekali menyebutnya lagi. Malahan saya akan guna perkataan berlawanan.
"Hidup".
Bagi saya, berjalan di atas wayar adalah sejenis kehidupan.
Mari kita bayangkan bersama bandar New York, tahun 1974.
Dan diri saya yang jatuh cinta pada dua bangunan, dua menara, yang digelar...
Pusat Dagangan Dunia Menara Berkembar.
Kedua-duanya menggamit saya. Mereka membangkitkan sesuatu dalam diri saya. Mereka mengilhamkan saya.
Sebuah mimpi...
Mimpi saya untuk membentangkan seutas wayar di antaranya, dan berjalan di atas wayar itu.
Tentulah ia mustahil.
Serta menyalahi undang-undang.
Jadi, kenapa cuba perkara yang tak mungkin? Kenapa awak mengejar mimpi awak?
Malangnya saya tak dapat menjelaskan dengan perkataan.
Tapi, saya boleh tunjukkan pada anda bagaimana ia terjadi.
Kita mesti kembali ke masa lalu, melintasi lautan...
...kerana hubungan cinta saya dengan kedua-dua bangunan cantik itu bukan bermula di New York...
...dan tentu anda dah tahu saya bukan berasal dari sini.
Cerita saya bermula di salah satu bandar tercantik di dunia.
Paris, Perancis.
Jadi, mari kita bayangkan bandar Paris.
Di sini saya memperkenalkan persembahan "wire walker" yang sebenarnya orang tak peduli.
Meneruskan hidup sebagai penghibur yang membuat persembahan di jalanan.
Saya mencipta watak bertopi dan berpakaian hitam.
Saya belajar melukis bulatan di atas tanah.
Dan di dalam bulatan itu, saya tak bercakap sepatah pun.
Bulatan itu adalah kawasan saya. Saya tak benarkan walaupun satu kaki pun di dalamnya.
Apabila penonton tetap mahu mengganggu kawasan suci saya,...
...saya mesti mengambil tindakan.
Saya buat persembahan untuk siapa saja dan mereka menyukainya. Lelaki, wanita, kanak-kanak...
...anak muda, orang tua, semuanya.
Kecuali polis.
Saya tak percaya saya boleh dapatkan permit.
Tapi tak kira ke mana saya pergi, apa yang sedang saya lakukan, saya selalu mencari.
Mencari tempat yang sempurna...
...untuk gantungkan tali saya.
Selamat pagi, puan.
Saya sakit teruk. Saya mesti dirawat segera.
Awak patut telefon dulu.
Tidak. Saya tiada telefon.
Sila duduk dulu.
Kena tunggu? Saya tak boleh tunggu lama!
Mungkin dalam 10 jam lagi.
Saya tak boleh tunggu sampai 10 jam!
Baguslah! Saya faham.
Saya akan mencelah di antara mereka.
Helo, encik. Apa khabar?
Selamat berkenalan.
Tiba-tiba saya terdiam.
Sakit di gigi saya hilang buat seketika.
Majalah itu mengandungi artikel dengan gambar sebuah menara yang belum siap dibina.
Tapi apabila siap nanti, dua menara itu akan jadi...
...bangunan tertinggi di dunia.
Dengan garisan nipis pensil ini,...
...takdir saya telah ditentukan.
Ketika inilah impian saya bermula.
Kali pertama saya melihat "wire walker" adalah ketika berumur 8 tahun.
Ada penganjur sarkas membuat persembahan di bandar saya,...
...yang dikelola oleh keluarga Omankowsky,...
...sebuah kumpulan sarkas terkenal di dunia.
The White Devils.
Saya belajar berjalan di atas tali.
Rupanya, saya mempunyai bakat dalam memanjat, mengimbang, malah berjugel.
Tapi, saya mahu tahu lebih.
Apa yang awak buat di atas?
Awak gila, bodoh!
Beginilah saya bertemu En. Rudy Omankowsky Sr,...
...ketua Keluarga "wayar walker", dari The White Devils.
Semua orang memanggilnya "Papa Rudy".
Saya tak pernah tahu dia dari mana, tapi yang pasti bukan dari Paris.
Papa Rudy sangat pandai dalam berjalan di atas tali, akrobatik, dan menjugel.
Pada masa itu, rasanya mungkin dia melihat sesuatu dalam diri saya.
Philippe!
Ya, Papa Rudy.
Saya akan bercakap bahasa Inggeris.
Hari ini,...
...awak akan belajar cara nak memulakan persembahan.
Awak mesti belajar memberi salam. - Memberi salam?
Salam adalah mesej tersembunyi. Ketika meminta perhatian pada penonton...
...dan selepas pertunjukan selesai.
Salam juga menunjukkan penghormatan.
Tidak, Philippe, ia teruk.
Ia berlebihan.
Jangan bergerak. Cuba lagi.
Bukan begitu! Saya kata jangan bergerak! Awak masih berlebihan.
Awak nampak macam pondan.
Penonton selalu rasa bahawa awaklah pemilik persembahan.
Jadi, cuba lagi.
Jangan bergerak. Cuba lagi.
Mana rasa hormat awak? Awak tak buat apa-apa.
Itu yang awak nak, kan? Tak bergerak. - Ya, jangan bergerak di luar.
Tapi dalam hati, awak memberi salam.
Dalam hati saya? Apa maksud kamu?
Awak mesti menunjukkan hormat...
...dan mengucapkan salam kepada penonton.
Kenapa saya kena hormat penonton? Kan saya yang buat persembahan.
Awak mesti ucapkan salam dan hormati penonton.
Awak tak boleh buat persembahan sampai awak faham perkara itu.
Baik! Saya tak mahu buat persembahan dalam sarkas.
Saya bukan badut sarkas yang bodoh. Saya seorang artis.
Jadi, begitulah Papa Rudy menendang punggung artistik saya ke tepi jalan.
Dan, tak lama selepas itu...
Jangan sesekali kamu balik ke sini!
Kamu takkan diterima di mana-mana pun!
Lobak dah dipotong! (peribahasa Perancis)
Okey, ayah yang kata. Lobak dah dipotong!
Semuanya dah jelas. Tiada apa dapat saya buat,...
...jadi saya bawa haluan sendiri.
Mulanya saya tak tahu apa yang saya cari.
Tapi kemudian, saya menemuinya di Paris.
Awak tahu apa yang awak dah buat?
Baguslah awak keluar.
Sebab saya mahu berbual dengan awak.
Awak hanya keluar dari garisan khayalan ini. Bukan sebab saya.
Saya tak boleh keluar jika bukan sebab awak. Saya tiada kunci.
Terima kasih.
Boleh tak kamu pergi? Ini perbualan peribadi.
Kami fikir ia sebahagian dari persembahan.
Ia bukan persembahan.
Ini untuk awak. - Terima kasih.
Wah, saya suka bahasa Inggeris awak. Dengar macam orang Amerika.
Saya lebih suka guna bahasa Inggeris.
Ya, saya yakin awak lebih suka guna bahasa Inggeris.
Awak mencuri penonton saya.
Dan untuk apa? Untuk satu persembahan murahan?
Maaf, tapi penonton suka tali tinggi saya.
Awak panggil itu tali tinggi?
Itu paling rendah saya pernah tengok.
Awak betul, Cik. Tapi kedua-dua pokok itu...
...berada di luar kawasan persembahan awak.
Saya takkan sesekali menceroboh kawasan persembahan artis lain.
Hujan nak turun.
Wahai pemuzik jalanan yang sedang marah,...
...saya mahu tawarkan awak satu perjanjian.
Saya hanya akan buat persembahan semasa awak tak buat persembahan.
Itu hujung minggu dan hari selasa minggu kedua.
Okey, setuju.
Okey. Setuju.
Annie. - Nama yang cantik.
Kenapa kita guna bahasa Inggeris? - Kerana...
...saya sedang berlatih. Saya akan ke New York.
New York? Sangat menarik.
Ya. Mungkin awak nak ikut? - Mungkin.
Awak menyanyi dengan merdu. Saya suka.
Awak tak dengar suara saya. Awak sibuk main atas tali tu.
Tak. Saya dengar tadi. Sebelum buat persembahan.
Mungkin awak tak nampak saya. Tapi saya dengar suara awak tadi. Merdu.
Terima kasih.
Boleh saya belanja awak segelas wain?
Ia bukan idea yang bagus. - Saya akan tawarkan satu perjanjian.
Jika saya boleh belanja, saya takkan gantung tali saya...
...di tempat itu lagi.
Awak tak pernah mengalah, ya? - Tak.
Saya sangat berpendirian teguh.
Impian saya.
Dan ini awak? - Ya.
Menjadi "wire walker" paling terkenal di dunia.
Berapa tinggi untuk awak jadi paling terkenal?
Lebih dari 100 tingkat.
Mana ada pokok yang tumbuh setinggi itu?
Ini bukan pokok.
Dua menara yang menakjubkan.
100 meter lebih tinggi dari menara Eiffel.
Saya nampak.
Apa pendapat awak?
Entahlah. Ia kelihatan sangat...
Cantik?
Ya, cantik...
...dan bahaya.
Dan sangat gila. Awak gila. - Ya, saya gila. Tapi ini...
Ini impian saya.
Jadi, saya rasa awak patut lakukannya.
Walaupun orang fikir saya gila? - Lupakan apa...
...kata orang. - Baiklah. Tapi saya kisah dengan pendapat awak.
Saya suka impian awak.
Awak mahu tahu apa pendapat saya tentang awak?
Tak. - Tak?
Sikit pun tak? - Tak.
Baiklah. Tapi saya tetap akan cakap.
Beritahulah. Saya tak peduli.
Saya tahu sebuah tempat di mana terdapat dua pokok yang cantik.
Mulanya, saya tak sedar bahawa Annie adalah rakan subahat saya yang pertama.
Annie. - Ya?
Saya rasa awak patut naik bersama saya di sini.
Lupakan. Saya tak mahu.
Marilah, ia akan menjadi pembaptisan awak di atas tali.
Tak mahu. - Marilah Annie, percaya pada saya.
Baiklah.
Ada dua pokok cantik yang tumbuh...
...di laman sekolah seni Annie.
Dia menjanjikan saya boleh gantung tali saya di situ.
Baguslah. Kerana saya boleh berlatih dan melihat Annie setiap hari.
Sampailah suatu hari, ketika saya sedang duduk di atas wayar saya,...
...saya dihampiri oleh seorang pemuda yang kelihatan serius.
Awak mahu saya ambil gambar?
Boleh. Tapi saya bukan sedang berlatih.
Nama saya Phillippe. - Jean-Louis.
Jean-Louis, awak boleh berbahasa Inggeris? - Ya, kenapa?
Kerana saya perlu berlatih. Saya akan ke Amerika.
Untuk buat persembahan? - Tentulah.
Tapi persembahan saya bukan hanya untuk hiburan.
Ia akan menjadi sebuah mahakarya. - Mahakarya?
Ya. Saya akan pasang tali,...
...secara senyap-senyap di atas pentas paling menakjubkan di dunia.
Dan tanpa sebarang pemberitahuan,...
...saya akan muncul dan paparkan kejutan saya...
...sebuah persembahan berjalan di atas tali yang menyalahi undang-undang.
Apabila ia berjaya, saya akan menjadi artis abad ini.
Awak boleh lihat gambar saya bila-bila masa, kawan.
Gambar saya sangat kontroversi. - Jadi, awak bukan jurugambar biasa...
...tapi juga seorang anarkis? - Semua artis tu anarkis...
...dari sudut pandangan tertentu.
Awak setuju? - Ya.
Dan awak, rakan artis anarkis saya...
...mungkin boleh menjadi jurugambar rasmi saya.
Beginilah saya berkawan dengan Jean-Louis, rakan subahat saya yang kedua.
Kalau perkara ini terjadi semasa pertunjukan awak, ia boleh menjadi bencana paling kontroversi abad ini.
Saya mahu tahu lebih.
Boleh tak awak jangan mengejutkan saya?
Saya mahu awak ajar saya cara berjalan di atas wayar.
Untuk apa? Awak kan penjugel jalanan.
Saya perlu belajar bagaimana mengikat dengan ketegangan yang betul.
Saya perlu tahu jenis wayar yang digunakan, berat, dan ketebalannya,...
...kekuatannya. - Jadi,...
...awak mahu saya beri awak rahsia saya?
Rahsia yang saya peroleh hasil belajar bertahun-tahun?
Rahsia yang saya akan wariskan kepada anak saya?
Awak mahu saya berikannya kepada awak begitu saja?
Saya boleh bayar awak. Saya ada wang. Tak kisahlah berapa pun harganya.
Jumpa saya di tempat sarkas, ketika matahari terbit.
Bawa semua wang hasil jugelan awak.
Letakkan bongkah antara wayar dan tiang.
Okey.
Bongkah kayu akan menahan tekanan yang berlebihan.
Jadi, bila tali ditegangkan, wayar takkan putus.
Selalu periksa sendiri ketegangan wayar.
Jangan sesekali berjalan di atas wayar sebelum awak periksa sendiri ketegangannya.
Baik.
Ada seorang lelaki Poland.
Dia kata dia boleh rasa ketegangan wayar yang betul...
...menerusi mata dan telinganya.
Masukkan ke bawah, tarik ke atas, kunci, kuatkan,... dan bayar.
Philippe, awak beri saya wang pemedih mata. - Ia masih laku.
Papa Rudy mengizinkan saya sertai rombongan sarkas.
Tentulah, saya tak buat satu pun persembahan.
Tapi, setiap kali keadaan sepi, saya berlatih di atas wayar.
Kebanyakan "walker" mati ketika mereka hampir sampai.
Mereka fikir mereka dah sampai, padahal masih berada atas wayar.
Bila tinggal 3 langkah lagi,...
...nafsu akan menguasainya.
Jika awak fikir awak kebal, awak mati.
Saya berikan tips ini secara percuma.
Beberapa minggu kemudian, secara rasminya saya melakukan persembahan yang pertama...
...di sebuah perkampungan kecil yang tak wujud pun di dalam peta.
Tapi ketua kampung di sini kerap mengadakan festival.
Papa Rudy meyakinkannya agar memberikan saya kerja.
Di atas tasik kecil ini, yang sebenarnya lebih mirip kepada paya.
Ini cukup? - Ukur dengan tangan dan kaki awak. Laporkan kepada saya.
Annie datang dan aturkan muzik.
Jean-Louis datang untuk mengambil gambar.
Jadi, saya mulakan persembahan saya, dan sangat lancar pada permulaan.
Tapi kemudian, saya mula terdengar bisikan, gelak, dan tawa yang terbahak-bahak.
Keadaan berubah seolah-olah ada pertandingan memancing petang itu...
...di tasik yang lebih mirip kepada paya ini.
Pemancing yang sedang mabuk, mereka mengejek saya, ketawakan saya...
...ketika saya sedang berusaha.
Berjalan di atas wayar lebih banyak menggunakan mental berbanding fizikal.
Jika awak hilang fokus, awak juga hilang keseimbangan.
Philippe!
Dan di sinilah saya, dalam lumpur. Melakukan penghormatan ala Papa Rudy.
Itulah persembahan pertama saya,...
...satu kegagalan.
Dan selepas itu,...
...saya berasa serba tak kena.
Jadi suatu hari, ketika saya sedang berjalan di Seine, menyesali nasib,...
...ketika saya mendongak ke atas, saya ternampak menara Notre Dame.
Saya berkata "di sinilah saya akan gantungkan wayar saya".
Inilah caranya bagi menebus kesalahan saya.
Kemudian, dengan dibantu kegelapan malam dan kunci palsu,...
...Jean-Louis dan saya menyelinap ke dalam Katedral.
Saya mengikat tali pancing kepada bola jugel saya,...
...dan saya campakkan ke sebelah sana di mana Jean-Louis, sedang menunggu.
Kemudian tali pancing tadi kami ikatkan kepada wayar kecil...
...dan kami rentangkan di antara dua menara itu. Kami ikat lagi kepada wayar yang lebih besar.
Kemudian kami ikatkan tali ini kepada sebuah pintu besi kecil.
Saya dan Jean-Louis berjaga sepanjang malam...
...memasang wayar di antara dua menara usang tersebut.
Dan ketika pelancong pertama kelihatan pada waktu pagi,...
...saya mula beraksi.
Saya berjaya. Saya menyelesaikan "persembahan berjalan di atas wayar tinggi" saya yang pertama.
Ia juga kali pertama saya merasai sensasi ini.
Seolah-olah saya telah menyeberang ke dunia yang benar-benar berbeza.
Saya telah menebus kesalahan saya.
Atau begitulah yang saya rasa.
Penduduk kota Paris ini tak tahu buat perkara lain selain mengadu. Mereka tak menghargai karya seni.
Negara-negara lain seperti Jerman, Sepanyol, England, malah Rusia memberi saya ucapan tahniah.
Menggelar saya Maestro, anak muda berwawasan,...
...tapi bukan Perancis.
Mereka menggelar saya seorang jenayah, perosak.
Tengok.
Ini petanda.
Ada dalam halaman yang sama dengan berita Notre Dame. Ini takdir.
Katanya ia hampir siap. Akan dibuka tak lama lagi.
Annie, kita perlu berkemas.
Bangunan ini sangat besar.
Bersaiz raksasa.
Bangunan ini lebih tinggi dari yang saya bayangkan.
Ya.
Ini tak masuk akal.
Benar-benar tak masuk akal.
Ini tak betul.
Menara ini begitu menakutkan.
Bangunan ini sangat tinggi. Ia bukan untuk manusia.
Habislah.
Apa yang habis? Mahakarya itu, impian saya dah hancur.
Ianya jahat. Jahat.
Bertenang. - Ia nampak mustahil.
Tiada tanda-tanda wujudnya kemungkinan. Tiada siapa cakap ia mampu dilakukan.
Apa khabar?
Ada tangga menuju ke atas. Baliklah ke hotel.
Jika saya tak balik dalam 5 jam, cari saya di balai polis.
Saya sampai di puncak bangunan dan tiada seorang pun menghalang saya.
Sekarang saya berdiri di depan pulau yang terapung di udara,...
...di hujung infiniti.
Tentulah saya secara automatiknya akan melihat ke arah menara satu lagi.
Tapi, saya juga mestilah berani menatap ke...
...bawah.
Saya dah faham maksud infiniti. Saya seorang "wire walker". Infiniti memang kawasan saya.
Namun, di sebalik infiniti ini...
...saya masih cuba mengumpulkan keberanian untuk membisikkan...
...pujukan yang bakal membuat syaitan dengar cakap saya.
Memang mustahil.
Tapi saya tetap akan lakukannya.
Bahasa Inggeris. Guna bahasa Inggeris. Kita mesti berbunyi macam orang New York.
Perkara yang awak gelar persembahan ini, adalah kerja gila.
Itu, saya guna bahasa Inggeris. - Sebab itulah saya rancang semua ini.
Rancang? Awak bergurau? Awak tak tahu pun apa yang ada dalam bangunan di seberang.
Awak tak tahu bila pekerja datang dan bila mereka balik.
Awak tak tahu jarak tepat antara dua menara ini atau bagaimana nak terbangkan wayar ke seberang.
Awak juga tiada tempat nak ikatkan cavaletti ini.
Lagi satu, berapa lama masa awak ambil untuk siapkan replika ni?
Tolonglah, cantik kan?
Apa tu cavaletti? - Sejenis kabel pengimbang.
Papa Rudy menggelarnya cavaletti, fungsinya menjaga kestabilan wayar.
Okey, wayar.
Bagaimana awak nak hantar wayar ke bangunan satu lagi?
Sama seperti yang kita lakukan di Notre Dame, kita guna tali pancing,...
...ikat pada tali, ikat pada wayar.
Bagaimana kita nak hantar tali pancing itu ke seberang?
Memang terlalu jauh untuk baling bola jugel, tapi...
...saya terfikir bagaimana kalau kita guna kapal terbang kawalan,...
...dan terbang ke seberang. Ia pastinya menakjubkan.
Philippe, kita perlukan bertahun-tahun untuk cipta kapal terbang kawalan.
Kita mesti selesaikan persembahan ini.
Menara itu akan siap tak lama lagi. Kita kesuntukan masa.
Saya perlukan awak untuk menyelesaikannya. Apabila kita bejaya,...
...ia akan jadi kerja seni paling berani yang pernah wujud.
Berani?
Ini gila! - Ya, ini memang gila.
Tiada orang waras yang mahu buat begitu, tapi sebab itulah saya kena lakukannya.
Sebab ia tak pernah dilakukan. Ya, saya akui saya memang gila.
Ya.
Awak gila. - Saya gila.
Awak suka saya sebab saya gila. Saya sangat, sangat gila.
Saya cari tali.
Saya fikirkan cara untuk hantar wayar ke seberang.
Awak fikirkan cara bagaimana nak atasi masalah cavaletti. - Okey.
Kita setuju? - Setuju.
Cavaletti ini tak boleh menegak.
Arahnya mesti ke bawah. Sejajar dengan wayar.
Sejajar? - Memang nampak tak elok, tapi...
...ia akan buat wayar kurang bergoyang.
Awak mesti gunakan 3 selak untuk cavaletti, bukan 2.
Wayar sepanjang ini ada tekanan yang sangat besar untuk diatasi.
Kalau awak berjalan di atasnya, wayar boleh putus.
Dan kayu. Jangan lupa letak bongkah kayu di antara wayar...
...dan struktur bangunan.
Itu yang buat struktur bangunan lebih kuat.
Bongkah kayu tadi akan hancur, tetapi wayar tetap kuat dan takkan kerat awak jadi dua.
Okey.
Kayu. - Dan juga...
...awak perlu buat begini, Philippe...
Awak akan pakai tali pinggang di sebalik pakaian awak, bersambung ke tali keselamatan...
Tali keselamatan?
Saya takkan buat persembahan menggunakan tali keselamatan!
Tiada siapa akan perasan dari jarak sebegitu! Tiada siapa akan tahu.
Apa yang saya perlu buat bila saya sampai di cavaletti pertama?
Awak seorang penghibur. Awak melutut, turunkan tangan awak, pusingkan kaitan...
Semua orang akan sangka awak sedang memberi salam. - Saya takkan melakukannya!
Saya tak mahu! - Jadi, untuk apa saya datang?!
Kerana awak lebih bijak. Salahkah saya cakap?
Bukan! Kerana saya perlukan awak untuk tunjukkan saya cara melalui wayar ini...
...seperti seorang "wire walker", bukan seperti pengecut!
Dia tak faham apa yang saya nak buat.
Dia ada wayar versi sendiri, saya ada wayar versi sendiri.
Pujuklah dia.
Awak mahu saya pujuk dia? - Ya. Pujuk dia.
Minta maaf. - Saya tak mahu!
Awak terpaksa. Awak tiada pilihan.
Papa Rudy, saya benar-benar minta maaf. Tapi...
...kalau saya pakai tali keselamatan...
...apa yang saya lakukan takkan bermakna. - Philippe,...
...anak-anak saya juga "wire walker" yang handal.
Saya tak pernah benarkan mereka meniti wayar tanpa tali keselamatan.
Tapi kalau awak sendiri, awak akan pakai tali keselamatan?
Beberapa tahun dulu, ketika saya baru mula belajar...
...saya hanya seorang budak bodoh yang tak boleh dinasihati.
Namun saya selalu ingat satu perkara ini.
Awak pernah cakap, "Jangan sesekali bohong di atas pentas".
"Penonton selalu tahu apa di dalam hati awak".
Rasanya sekarang, saya dah faham apa maksudnya.
Ketahuilah, Philippe...
Saya mungkin takkan pernah faham apa yang awak akan lakukan.
Tapi, ia...
...ia...
...ia sesuatu yang...
Ia sesuatu yang indah.
Dulu, ia kepunyaan datuk saya.
Awak akan perlukannya.
Awak juga akan perlukan ini.
Sekarang "rahsia saya" dah jadi "rahsia kita".
Terima kasih.
Cepat lagi! Kuat lagi!
Cepat lagi!
Anggaplah awak ribut.
Awaklah angin jahat, angin taufan yang berada di antara saya dan menara!
Helo. - Apa khabar?
Helo... Helo...
Ini kawan saya, Jean-François.
Dia mahu jadi rakan subahat dalam persembahan awak.
Dia sukakan cabaran.
Ini Annie. - Ini Jean-François.
Selamat pagi.
Ini Phillipe. - Panggil saya Jeff.
Nama Inggeris. Saya suka tu.
Selamat datang jeff. Selamat menyertai kumpulan.
Jadi, ceritalah sama ada awak pernah... - Malangnya Jeff tak reti bercakap Inggeris.
Saya boleh belajar.
Enam kali empat sama dengan 24.
Bahasa Inggerisnya taklah teruk sangat. - Memang. Tapi cuma berkaitan angka.
Dia mengajar matematik di Sekolah Menengah.
Satu lagi...
...dia gayat.
Baguslah.
Saya pula takut dengan angka.
Selamat datang.
Beritahu saya, berapa 81:27?
3. - Betul.
Awak rakan subahat yang berguna.
Kalau 11 x 10?
110.
Tepat sekali. Itu tinggi bangunan.
Kawan-kawan, saya fikir saya dah selesaikan tugas saya.
Itu busur dan anak panah?
Ya, memang tak sehebat kapal terbang kawalan,...
...tapi ia lebih senyap.
Berjaya! Berjaya!
Kini saya ada wang yang cukup, rakan subahat, dan rancangan.
Perkara yang perlu saya lakukan seterusnya adalah memilih tarikh.
Tarikhnya mestilah sebelum musim...
...dan sebelum bangunan itu siap dibina.
Jadi, saya pilih 6 Ogos.
Lebih kurang 3 bulan dari sekarang.
Jeff dan Jean-Louis terbang ke New York pada penghujung Julai.
Sambil kita mencari rakan subahat di Amerika.
Jadi...
6 Ogos.
Tali kawat, tali nilon, pengait kecil dengan 3 lubang,...
...2 cangkuk tali dengan 1 lubang.
Rantai, wayar besi, wayar aluminium,...
...sarung tangan untuk menarik, sarung tangan pekerja bangunan,...
...alat pengukur, dan alat pengimbang empat bahagian.
Untuk apa semua ini?
Saya akan bentangkan wayar di antara bangunan WTC dan berjalan di atasnya.
Silakan. Seterusnya.
Sesampainya saya di New York, saya mulakan tugas perisik saya.
Saya pergi ke menara setiap hari. Kadang-kala pukul 6 pagi.
Saya memakai pakaian yang berbeza setiap hari.
Ambil gambar sana-sini. Setiap butiran. Saya rekodkan setiap inci menara.
Seperti yang kamu tahu, menara utara telah siap 2 tahun lepas...
...dan menara selatan telah siap 80 tingkat.
Kedua-dua menara ini telah dibuka... - Maafkan saya, Encik Tozzoli.
Saya Toulouse Tesson dari majalah Arkitek. Boleh awak beritahu...
...jarak antara hujung menara selatan...
...dan hujung menara utara?
Apa?
Jarak antara dua menara itu?
Lou? - 140 kaki.
140 kaki.
Saya masuk lif biasa. Dari biasa, pindah ke ekspres.
Dari ekspres, ke lobi yang lebih tinggi.
Dari ekspres, ke lobi yang lebih rendah.
Saya banyak berjalan. Saya mengintip ramai orang.
Di tempat punggahan barang, saya mengintip trak penghantaran.
Bila datang, berapa lama di sana, berapa banyak kertas yang ditukar.
Pakaian samaran terbaik saya adalah arkitek. Saya menyamar untuk dapatkan cetakan biru bangunan itu.
Dengan pakaian ini, saya dapat akses istimewa ke semua bahagian bangunan.
Philippe, ia nampak sangat teruk. Kita patut ke hospital...
...dan rawat awak. - Saya okey.
Lihatlah tarikhnya.
Persembahan akan dilakukan 3 minggu lagi. Jean-Louis dan Jeff akan sampai minggu depan.
Saya pula masih tiada akses ke bumbung menara utara.
Awak akan berjalan atas wayar dengan kaki itu?
Ya. Tapi itu nanti. Bagaimana dengan esok?
Bagaimana saya nak teruskan risikan saya dengan kaki yang cedera ni?
Awak perlu topang? - Saya tak perlu topang. Buat apa...
Ya, topang.
Saya tolong buka pintu, encik. - Terima kasih.
Biar saya ambilkan. Beritahu saya jika awak perlukan apa-apa. - Terima kasih.
Kita sampai, encik. Lif ekspres. - Terima kasih.
Semoga lekas sembuh. - Terima kasih. Saya akan cepat sembuh...
...dalam beberapa minggu.
Tingkat berapa? - Tingkat 85.
Maaf, boleh saya tanya apa yang awak buat di sini?
Awak tak sepatutnya berada di sini.
Ya. Saya betul.
Awak tak sepatutnya berada di sini.
Philippe.
Saya kenal awak, Philippe Petit. "Wire walker" yang berani.
Saya tengok persembahan awak di Paris, di atas Notre Dame.
Ya? - Ya.
Polis benar-benar tak faham apa yang mereka dah buat.
Mereka tak pernah faham.
Barry, Barry Greenhouse, helo.
Itu nama saya. - Ya.
Awak akan buat persembahan di New York?
Ya. Awak kerja di sini? - Ya.
Insurans Hayat.
Dia bekerja di tingkat 82.
Ia pasti mendatangkan manfaat jika saya mampu mempengaruhinya...
...untuk jadi rakan subahat saya. Dia bekerja di menara utara.
Dia ada akses ke tangga dan bumbung menara utara.
Barry, tunggu sebentar.
Saya mengajaknya makan malam.
Saya tunjukkan hasil risikan saya dan keratan berita Notre Dome...
...yang pernah dia lihat. Supaya dia tahu saya serius.
Dan sedikit demi sedkit, saya tanamkan idea saya itu.
Dan apabila matahari terbit...
...saya akan mula berjalan.
Ia sangat salah di sisi undang-undang.
Sangat berisiko dan bahaya.
Siapa saja yang terlibat dengan perbuatan ini pastinya sangat menyedihkan, kecewa, anti-sosial, dan anarkis.
Saya akan jadi orang dalam awak.
Philippe.
Selamat datang, Jeff. - Helo.
Awak okey?
Kawanku...
Ini dia...
Aduh, Philippe. Kenapa kita mesti tunggu malam untuk naik ke bumbung?
Sebab siang ramai orang.
Tapi malam kalau sesiapa nampak kita, susah kita nak mengelak.
Waktu siang, kita akan terserempak orang.
Mereka akan tanya kita nak ke mana.
Cakaplah ke tandas. Mereka pasti percaya. Kalau malam, kita nak cakap apa?
Awak gemuruh, kan?
Saya tiada keyakinan diri.
Panik akan buat ia lebih teruk.
Panik buat saya tak boleh bergerak.
Bagaimana dengan pengawal keselamatan?
Cuma ada seorang pengawal keselamatan di bawah pada waktu malam.
Jadi, mudah kita nak naik.
Dia tak pernah periksa bumbung. - Philippe.
Philippe, awak nak ke mana? - Kita perlukan interkom.
Inilah yang awak perlukan.
Awak perlukan walkie-talkie, - Tak. Saya perlukan interkom.
Yang tu. Yang ada wayar.
Yang ni? - Ya.
Benda ni? - Ya.
Awak tak perlukannya.
Yang ada wayar dah ketinggalan zaman. Yang ni, lebih canggih.
Tanpa wayar. - Saya nak interkom.
Awak tak faham saya cakap.
Saya cuma beri nasihat. Barang ini tak dihasilkan lagi.
Saya tak boleh jamin kualitinya. - Saya tak peduli. Saya nak yang ni.
Yang ada wayar.
Baiklah. Suka hati awak. - Terima kasih.
Dia kata kita patut beli yang tu.
Apa salahnya dengan walkie-talkie?
Kita perlukan yang berwayar supaya polis tak boleh curi dengar perbualan kita.
Kalau kamu nak jual dadah atau rompak bank, ini bagus. Kurang perhatian.
Oh, kamu fikir kamu saja yang bercakap Perancis di New York?
Tak apa.
Saya tiada masalah dengan budak bermasalah.
Ajak dia makan malam.
Saya Philippe. - Saya Jean-Pierre.
JP, di Amerika.
Selamat datang ke Syarikat Industri Pemancingan Fence Wilayah New Jersey.
Macam betul. Siapa yang dirikannya? - Ceritanya panjang.
Saya berani bertaruh. Saya ada jawatan? - Ya. Sebab awak dah lama di New York,...
...saya tabalkan awak sebagai penyelia. - Bagus. Saya suka.
Apa tugas saya? - Cari ahli lagi.
Saya kenal seseorang.
Saya boleh tolong masalah wayar itu.
Sungguh mengejutkan. Kamu nak ikat dan tembaknya guna panah.
Ya, kawan. Ajak saya sekali.
Lagi bagus kalau wayar itu sangat-sangatlah tinggi.
Awak faham? Awak faham, kan? Sangat tinggi!
Kenapa mesti Pusat Dagangan Dunia?
Semua orang bencikannya. Bangunan itu macam kotak raksasa.
Kenapa tak panjat Chrysler Building saja?
Ia menarik, kan?
Awak rasa mereka boleh dipercayai?
Kita cuma ada mereka. Ajak, atau tak ajak langsung.
Esok! Persembahan kita akan dilaksanakan esok.
Esok adalah hari besar! Semua dah faham rancangan kita.
Pekerja datang pukul 7 pagi.
Jadi, saya mesti mula pukul 6. Kamu tak dengar saya cakap!
Kenapa tiada siapa pun dengar? Bagi tumpuan!
Kita dah dengar rancangan ini 20 kali.
Baiklah. Mari jadikannya 21.
Pukul 2 petang, kita bawa kereta. JP pemandu.
Kita tinggalkan Jean-Louis, Annie dan Adolf di Menara utara.
Kamu akan berjumpa Barry. Dia sembunyi dalam apartmen itu.
Jadi, kamu boleh menyelinap ke bumbung melalui tangga.
Lain-lain, JP, Jeff dan David,...
...akan pakai pakaian pekerja, kita bawa segala peralatan...
...dan masukkan ke dalam lif peralatan.
Dari hasil pemerhatian saya, kita boleh membawanya ke tingkat 82.
Sebaik saja keadaan sepi, secepat mungkin...
...kita bawa semuanya ke bumbung. Kita mula pasang wayar.
Kita boleh selesaikannya semasa tengah malam.
Dengar. Tengah malam.
Itu akan bagi saya masa untuk menyelinap ke menara utara dan periksa ketegangan wayar.
Kerana saya mesti periksa ketegangan wayar di kedua-dua menara.
Jadi, pada pukul 6 pagi,...
...saya akan mulakan langkah pertama saya.
Philippe,...
...rasanya kita kena tunda. - Tidak!
Saya rasa ada sesuatu kurang.
Semuanya sempurna!
Esok, atau tidak sama sekali.
Lobak dah dipotong.
Lobak dah dipotong? Apa maksudnya?
Bahasa Perancis. Metafora dalam masakan.
Negara dengan 365 jenis keju. Satu jenis sehari selama setahun.
Tentulah mereka guna metafora makanan.
Lobak dah dipotong.
Buat saja. Tak boleh patah balik.
Kawan-kawan, apa yang kita sedang buat? - Apa yang kita buat ni hebat,...
...tapi saya tak mahu masuk penjara.
Disebabkan orang Perancis yang taksub dengan makanan.
Penjara. Mengerikan, kawan.
Dia benar-benar gila. Jadi?
Kita berada di sini untuk tengok dia mati? Kita tak tahu sama ada dia boleh berjalan di atas wayar.
Dia boleh berjalan di atas wayar, bukan itu masalahnya.
Masalahnya adalah dia dah hilang akal.
Mungkin dia dah hilang akal, tapi itu takkan menghalangnya.
Dia takkan mengalah.
Dia cuma perlukan bantuan kita.
Kalau kita berjaya,...
...apa akan jadi?
Keindahan.
Ia akan jadi sesuatu yang sangat indah.
Itulah malam sebelum persembahan. Tentunya saya tak boleh tidur.
Saya lupa sesuatu yang penting. Saya lupa paku penutup keranda.
Sebenarnya, tiada keranda. Ia hanya sebuah kotak.
Tapi dalam otak saya, bentuknya macam keranda.
Apa awak sedang buat? Awak akan kejutkan jiran-jiran!
Saya mesti tutup keranda ni. - Berhenti panggil ia keranda!
Kalau bukan keranda, apa? - Ini tak lucu. Kenapa dengan awak?
Awak asyik bercakap pasal mati. - Jangan sebut perkataan itu!
Saya takkan sesekali menyebutnya!
Tolonglah... "mati", "keranda", itu semua sama saja.
Kenapa awak macam ni? Kenapa awak menentang saya?
Menentang awak? Sayalah yang paling menyokong awak.
Jadi, kenapa awak sebut perkataan itu?
Kenapa awak sebut perkataan itu pada malam sebelum aksi paling bahaya saya?
Kenapa awak sangat tak peduli? - Tak peduli?
Awaklah orang yang paling pentingkan diri! - Ya, saya pentingkan diri! Saya terpaksa.
Untuk berjalan di atas wayar. Untuk menguasai wayar.
Bagaimana dengan rakan-rakan awak?
Awak tak pernah tunjukkan awak menghargai mereka.
Mereka tahu saya hargai mereka. - Mereka tahu?
Habis, awak nak saya buat apa? Pergi sana dan cakap terima kasih?
Saya boleh kejutkan mereka dan cakap, "terima kasih, semua".
Mari tidur. Awak kepenatan. - Annie,...
...kepala saya berserabut. Saya tak tahu sama ada...
...ketika saya melihat ke dalam infiniti, ketika saya berdiri di atas wayar...
...saya tak tahu sama ada saya mampu melangkah.
Hati awak akan beritahu apa yang perlu awak buat.
Annie,...
...awak sajalah orang yang boleh fahami saya.
Sebab awaklah saya mampu buat perkara ini. Awak beri saya kekuatan, kemampuan.
Tanpa awak, saya tak mampu buat apa-apa.
Awak takkan apa-apa.
Semua, bangun! Bangun!
Ada sesuatu yang mesti saya cakap.
Saya tak pernah cakap sebelum ini. Ia penting.
Terima kasih.
Berehatlah. Esok hari yang bersejarah.
Kamu nampak?
Dia dah hilang akal.
Barang telah dimasukkan ke dalam kereta. Saya cakap pada diri saya sendiri - okey.
Ia pun bermula.
Persembahan telah bermula.
Hidup saya bukan lagi dalam kawalan saya.
Turun. Cepat, cepat. Kita tiada masa.
Dengan bantuan orang dalam kami, Gary, Albert dan Jean-Louis memasuki...
...menara utara.
Rancangannya adalah mereka bersembunyi di pejabat Barry sehingga malam menjelang.
Bertolak.
Saya pun sayang awak.
Albert dan Jean-Louis menyamar sebagai arkitek.
Mereka bawa beg yang berat kerana mereka bawa peralatan.
Mereka juga membawa cetakan biru yang mengandungi panah dan busur.
Saya berasa gundah-gulana ketika sampai di tempat punggahan barang menara selatan...
...dan saya tahu, saya tahu! Kami akan tertangkap di sini.
Berhenti.
Jangan bersuara.
Dia macam syak sesuatu. Saya hampir terberak dalam seluar.
Letak di belakang.
Hei! Berhenti. Berhenti!
Kami mahu hantar barang untuk Fisher Company Fence, tingkat 87.
Tak boleh. Ada pemeriksaan esok pagi. Kami perlukan lif...
...dalam keadaan yang baik mulai hari ini.
Datanglah minggu depan. - Minggu depan?
Ya, minggu depan.
Balik sajalah.
Awak dengar? Tak mungkin kita boleh lakukannya hari ini.
Kita tunggu.
Baiklah. Kita rehat sekejap.
Maaf, encik. Sebelum kami balik, boleh saya tahu nama awak?
Frank Silvani. - Sicilian?
Calabrian. - Baiklah.
Sebab saya ada jiran Sicillian, tinggal dua tingkat di bawah saya...
...dan selalu masak sotong. Rumah saya jadi busuk.
Awak percaya dengan Nixon ni? - Kalau saya boleh...
...saya akan penjarakan dia seumur hidup.
Sama macam ayah saya. Dia kata negara ini dah jahanam sejak...
...Kennedy ditembak mati. - Tentulah.
Siapa nama awak tadi?
JP. Orang panggil saya JP Morgan.
Jadi, saya cuma boleh duduk, putus asa, perhatikan para pekerja.
Dengan otak saya yang suka berkhayal, mereka kelihatan bergerak seperti siput.
Selamat malam, semua.
Hari yang hebat. Harap kamu juga begitu.
Kamu masih di sini?
En. Silvani, saya terus-teranglah. Kalau kami tak hantar barang ini...
...kami semua akan dipecat.
Kawan-kawan saya ini, mereka pasti mati.
Awak nak hantar ke mana? - Tingkat 82.
Jimmy, bawa mereka ke tingkat 82.
Awak bergurau, kan? - Cepat, ini yang terakhir.
Okeylah.
Terima kasih, encik. - Ya. Cepat... cepat.
Tingkat berapa? - Kami mahu ke...
Tingkat 110.
110? Tiada apa-apa di sana. Bukan lokasi pembinaan. - Ya, tapi sesuai untuk kami.
Kami mesti dekat dengan bumbung.
Bumbung? Kenapa?
Sebab semua ini alat untuk memasang antena.
Dan antenanya banyak. Untuk keselamatan.
Ini semua komponen yang diperlukan.
Kami perlu mengukur tanpa menyentuh.
Kami dah terlewat 3 bulan. Ini masalah besar.
Apa-apa sajalah. Hati-hati tangan awak.
Okey, JP. Bila sampai tingkat 110,...
...ajak dia makan.
Sampai awak penat.
Itu tak senang, kawan.
Saya perlukan awak.
Kami bernasib baik. Lif menara selatan membawa kami terus ke tingkat 110.
Tapi ia bermaksud JP mesti menemani pengendali lif balik ke bawah.
Kalau dia tunggu bersama kami, persembahan ini akan gagal.
Tingkat 110.
Jimmy, saya sangat berterima kasih atas bantuan ini.
Hei, saya belanja awak bir. Mereka ada banyak kerja.
Mereka ada banyak barang yang perlu diuruskan.
Mereka takkan sesat.
Apa-apalah. Hati-hati tangan awak. - Okey.
Meece, itu nama Yunani?
Saya ada jiran orang Yunani tinggal 2 tingkat di bawah saya. Selalu makan kambing.
Kambing saja.
Habislah, kawan.
Kita punggah di sini.
Baiklah.
Kita pasang wayar dulu. Kalau orang tanya, kita kata nak pasang antena.
Beratnya, kawan. - Diamlah.
Sangat, sangat, sangat berat. Beratnya, berat. Berat.
Ini yang buat saya gemuruh.
Oh, sial.
Kita akan ditimpa sial.
Kita tak boleh berada di sini.
Keluarkan saya dari sini. - Diamlah!
Saya tak boleh teruskannya. Saya tak mahu masuk penjara.
Dengar cakap saya!
Kami tak perlukan bantuan awak lagi. Awak boleh pergi.
Bukan ke situ! Situ! Situ! Ada tangga ke tingkat 82. Situ ada lif.
Dengar, kawan.
Saya memang nak membantu. Kamu sangat radikal, kawan.
Cepat pergi. - Saya menggigil, kawan.
Saya harap pengawal itu akan pergi ke tingkat lain.
Atau hari makin gelap agar kami boleh menyelinap tanpa kelihatan.
Tapi saya terpaksa mengaku, waktu itu saya sangat risau...
...kalau-kalau rancangan ini gagal.
Hei, Annie.
Saya cari awak ke merata tempat. - Semuanya okey?
Ada sedikit masalah. Tapi rasanya okey.
Baiklah.
Macam tak percaya.
Ada orang boleh mati.
Dan di sinilah kami, duduk di atas sebatang besi.
Perkara paling teruk, perkara paling menyakitkan...
...adalah kasut kami yang berat. Kasut ini menyakitkan kaki kami.
Saya nampak walkie-talkie, tapi saya tak nampak pengawal keselamatan.
Apa maksudnya? Pengawal keselematan dah pergi?
Masih di sana? Cuma saya yang tak nampak?
Dia takkan meninggalkan walkie-talkie tanpa pemerhatian.
Saya pandang Jeff,...
...dan saya nampak kegusaran pada wajahnya. Kegusaran yang merasuk fikiran saya.
Saya mula tak sedar, fikir yang bukan-bukan.
Masa berlalu. Saya cuma mampu menghendap-hendap.
Walkie-talkie pengawal keselamatan masih berada di situ.
Saya mula tertanya-tanya, apa masalah pengawal keselamatan ini dan walkie-talkienya?
Adakah dia cuma mempermainkan saya?
Adakah dia sedang menunggu saya keluar, untuk ketawakan saya?
Adakah dia tertidur?
Kemudian, sejam berlalu selepas hari gelap.
Dia dah pergi.
Tiga jam setengah.
Dia terbangun? - Rasanya dia masih tidur.
Tengok!
Mereka di situ. Perhatikan pengawal keselamatan.
Jean-Louis dan saya ada kod isyarat tangan.
Sekarang, saya sedang beritahu agar dia lepaskan anak panahnya.
Kod "Y" bermaksud 5 saat sebelum dia lepaskan anak panahnya.
Namun, selepas 5 saat berlalu, tak berlaku apa-apa.
Saya cuba mendengar bunyi busur panah, tapi tiada apa yang kedengaran.
Saya melihat sekeliling, tapi tiada apa-apa. Mungkin panahnya tersasar jauh?
Saya cuba hayun-hayunkan tangan, cuba mencari...
...tali pancing yang kabur pada mata kasar, namun...
...saya tak rasa apa-apa.
Awak gila? Apa yang awak buat? - Saya sedang cari tali pancing.
Saya berbogel agar saya lebih dapat merasa tali pancing dengan kulit saya.
Adakah saya patut ke sana?
Jangan! Perhatikan pengawal keselamatan.
Pengawal keselamatan dah pergi.
Saya pakai semula pakaian saya, dan kumpulkan semua peralatan.
Secepat mungkin.
Saya rasa kita perlu berehat dan datang semula sebelum pagi.
Awak pergilah, saya tunggu di sini. - Awak pasti?
Tiada apa awak boleh buat dari sini.
Lagipun, terlalu mencurigakan berdiri sambil mendongak ke atas tengah malam begini.
Saya akan berjalan-jalan.
New York terlalu berbahaya. - Saya akan okey.
Saya tertanya-tanya sama ada Philippe tahu kita masih di sini.
Saya bawakan awak donat pagi nanti. - Terima kasih.
Awak dengar suara saya? - Nyaring dan jelas.
Bagus. Kita sudah berhubung.
Saya akan ukur tali supaya saya tahu di mana nak pasang cavaletti.
Jaga baik-baik.
Saya pertaruhkan nyawa saya.
Davoski, awak dah bangun?
Ya, lucu betul. - Saya mahu awak periksa sesuatu di tingkat 37.
Ada apa di sana?
Ada pepperoni dan sos dengan keju tambahan.
Macam tulah.
Dia dah pergi.
Kita kena letak isyarat lampu.
Cavaletti dah dipasang. Kita akan pasang wayar. Kamu sedia?
Baik. - Mula-mula tali besar.
Kemudian tali kecil.
Kami dah dapat tali.
Okey. Saya hantar wayar.
Hati-hati!
Baiklah!
Ada masalah? - Kami akan cuba menariknya.
Beberapa jam saja lagi sebelum matahari terbit.
Kami akan buat apa yang boleh kami buat.
Ini gila. Kita takkan dapat menyelesaikan mengikut jadual!
Ya, ya, kita boleh. - Tak. Tak boleh.
Tak boleh. Kita akan ditangkap dan masuk penjara.
Kita takkan sempat periksa ketegangan tali pun. Keadaan tak selamat!
Saya tak mahu tengok awak jatuh. Saya berhenti.
Okey, Albert, dengar. Saya rasa kita akan okey.
Jika wayar tak dipasang sebelum subuh dan ketegangannya tak betul,...
...saya akan berhenti.
Lihat siapa yang berjaya mengharungi malam.
Ini donat awak. - Terima kasih.
Wayar dah dipasang.
Ya, tapi masih tak ketat.
Ada yang tak kena.
Philippe, awak di situ? - Ini saya.
Berita baiknya adalah wayar dah dipasang.
Berita buruknya, Albert membelot.
Dia kata matahari dah terbit. Pekerja akan datang.
Boleh awak letakkan bongkah kayu di antara wayar dan tempat tambat?
Philippe, awak tak dengar? Albert dah belot.
Dia tak mahu tolong lagi. Bukan itu saja.
Dia bawa kamera, dia ambil gambar dan dia nak jualnya.
Saya dah agak kita tak boleh percayakan dia.
Awak tahu apa orang kata. Ini antara awak dan saya.
Awak akan tetap jadi jurugambar rasmi saya.
Tali dah mula tegang!
Dia pasti boleh.
Tengok, dah bergerak!
Tengok roda tu!
Cepat, ikut saya!
Kita kena turun ke bawah dan ketatkan tali pengimbang!
Terlalu tinggi! Saya tak boleh! Terlalu bahaya!
KIta kena ketatkan tali pengimbang! - Saya takut!
Philippe, saya tak boleh buat!
Jeff, kawanku? Dengar!
Awak mesti turun bersama saya atau usaha kita akan sia-sia!
Ya, awak pasti boleh.
Jeff, saya akan tanya soalan.
7 x 7? - 49.
9 x 8?
72.
Tolong saya!
Awak boleh, kan?
7 x 8?
56.
96:58?
Tak tahu.
Awak lakukannya dengan baik. Terima kasih.
Roda itu!
Apa awak nak buat dengan benda itu?
Apa?
Dan itulah momen dalam pengembaraan saya yang saya gelar "kunjungan orang misteri".
Saya tak pernah tahu siapa dia. Saya tak pernah melihatnya lagi.
Saya cuma boleh membayangkan perkara di fikirannya ketika itu.
Sekarang, dah tiba masanya saya berpakaian. Tapi saya mesti lakukannya ketika sendirian.
Jadi, bilik persalinan saya adalah bahagian paling tepi bangunan.
Ia tak kelihatan dari jalanan Manhattan.
Papa Rudy pernah cakap sesuatu tentang bilik persalinan.
Katanya, di sinilah tempat transformasi berlaku.
Di sinilah penyamar, peniru, penceroboh, menjadi penghibur.
Jadi artis.
Oh Tuhan! Dia jatuh!
Oh, bukan. Itu cuma baju dia.
Belum mula?
Macam dah nak mula.
"Jangan sentuh speralatan ini"
"Boleh membahayakan nyawa"
Saya terjatuhkan kostum saya!
Ini momen terpenting dalam hidup saya dan saya terjatuhkan kostum saya!
Baju saya jatuh. Saya tiada kostum. - Apa?
Saya terjatuhkan kostum saya. Saya takkan buat persembahan tanpanya.
Apa kita nak buat?
Kita akan lakukannya. Kita akan tetap lakukannya.
Walaupun baju ini tak kena, tapi kita akan tetap lakukannya.
Sebelah kaki saya memijak bangunan. Sebelah lagi memijak wayar.
Dan dunia luar pun mula terasa menghilang.
Jeff juga menghilang.
Menara saya menelan semuanya.
Saya tidak lagi mendengar bunyi-bunyian New York.
Semuanya sunyi.
Apa yang saya lihat hanyalah seutas wayar, terapung di atas jalan-jalan ke dalam infiniti.
Dan apabila saya meringankan tubuh, saya telah berubah menjadi "wire walker".
Apabila seluruh tubuh saya dah berada di atas wayar,...
...saya merasai perasaan yang saya kenalpasti melalui naluri.
Saya rasakan wayar itu menampung saya.
Saya rasakan menara itu menampung saya.
Oh, Tuhan. Dia melakukannya!
Awak nampak? Oh, Tuhan...
Dia melakukannya.
Semua orang! Tengoklah!
Ada "wire walker"!
Saya sampai di cavaletti pertama, dan kedudukannya terbalik.
Tapi saya teruskan, dan rasanya semua okey.
Terima kasih Papa Rudy, atas cadangan 3 selak awak.
Ayuh, awak boleh, Philippe.
Awak boleh, Philippe.
Saya sampai di menara utara dan rasai perasaan gembira yang luar biasa.
Perasaan puas yang tak pernah saya rasai.
Philippe, Philippe.
Okay, gaya yang hebat. Okey.
Saya tahu awak akan ajarkannya kepada anak awak, kan?
Philippe, senyumlah.
Sahabatku, terima kasih.
Saya menamatkan penyeberangan saya. Persembahan saya telah selesai.
Namun kemudian saya memandang semula ke arah menara selatan...
...dan menara itu tak berhenti-henti menggamit saya.
Jadi, saya terfikir...
...mungkin saya patut balik semula ke sana.
Dia berdiri semula.
Kemudian, saya merasai sesuatu...
...yang benar-benar tak pernah saya rasai sebelum ini.
Saya rasa bersyukur.
Jadi, saya melutut dengan sebelah kaki di atas wayar.
Saya berterima kasih pada wayar.
Kemudian pada menara.
Kemudian pada bandar yang hebat, New York.
Kemudian saya nampak dua orang yang berpakaian seragam.
Polis.
Apa semua ni!
Tangkap dia!
Letakkan tangan awak di belakang kepala! Melutut!
Dia orang Perancis tu.
Ayuh, kawan. Marilah.
Kita bincangkan perkara ini baik-baik, Okey?
Mari, kawan. Mari sini.
Ya. Pertunjukan dah tamat.
Mari sini.
Awak faham bahasa Amerika?
Dua pegawai itu, mereka mengingatkan saya ketika...
...saya terpaksa lari dari dikejar polis. Tapi...
...mereka tak boleh datang mengejar saya di atas sini.
Apa kita nak buat sekarang?
Sekarang, saya memberi penghormatan pada orang-orang di bawah sana.
Penonton saya.
Tentunya inilah perkara yang tak patut dilakukan oleh seorang "wire walker".
Memandang, ke bawah.
Ia terasa amat...
...damai. Tenang. Sunyi.
Tak berbahaya.
Awak dengar tu?
Ada orang datang. Mari pergi. Mari!
Cepat, cepat!
Turun dari situ!
Cuba jangan buat begitu, okey?
Kenapa awak buat begini?
Berhenti buang masa kami!
Mari! Turun dari wayar itu.
Jangan jatuh!
Jangan jatuh.
Saya tak percaya apa yang si bodoh ini sedang buat.
Sekarang, polis ada di dua-dua bumbung.
Saya tiada pilihan. Saya mesti tunggu di atas wayar.
Kawan, jangan buat begitu.
Menakjubkan.
Okey. Awak tangkap dia.
Awak pegang saya? - Saya pegang awak.
Awak pegang saya, okey? - Okey.
Marilah.
Itu dia. Perlahan-lahan, dan hati-hati.
Ya, bagus. Perlahan-lahan.
Tak apa. Teruskan.
Ini dia...
Okey, kawan. Marilah.
Apa yang awak buat?
Tak guna! - Tolonglah!
Ini tak masuk akal.
Saya nampak semuanya. - Biar betul.
Dia memang gila! - Lebih baik dia hentikannya.
Saya berbaring. Langit mengaburi pandangan saya.
Awan...
Mereka seperti alunan muzik.
Kemudian, sesuatu muncul.
Seekor burung!
Burung itu memerhatikan saya. Saya berasa terancam.
Hati-hati, kawan. Hati-hati.
Tiba-tiba saya dipenuhi keraguan, terfikir mungkin...
...wayar ini dah penat menampung saya.
Bagaimana jika menara ini bercakap dengan satu sama lain? Bagaimana jika mereka dah tak tahan...
...dan buat keputusan untuk khianati saya?
Saya terfikir, mungkin saya patut akhiri persembahan ini sekarang.
Polis Lembaga Pelabuhan.
Turun dari wayar itu dengan segera. Awak telah melanggar hampir 100 ordinan bandar.
Sila turun dari situ atau kami terpaksa mengambil tindakan tegas.
Tapi saya tak boleh berhenti jika saya masih berasa ragu...
...dengan bahu yang terasa berat, dan kepala yang berdengung.
Saya membuat keputusan...
...saya hanya akan meninggalkan wayar saya dan menara saya...
...dengan jayanya.
Pegawai-pegawai dari jabatan polis New York,...
...terima kasih atas kesabaran kamu.
Saya mengumumkan kedatangan saya kepada pihak polis.
Saya memberitahu mereka bahawa persembahan saya telah berakhir.
Tapi, kerja saya belum selesai.
Masih ada 3 lagi langkah yang mesti saya ambil.
Awak okey?
Awak boleh?
Nama saya Philippe Petit, dan saya seorang "wire walker".
Jangan! Jangan potong wayar saya!
Tiada siapa peduli dengan wayar itu!
Wayar itu terlalu tegang. Ia boleh mencederakan seseorang.
Tunggu.
Dia betul.
Mana pemutarnya? - Tersembunyi, dalam lubang sana.
Hati-hati tangan awak.
Saya mesti akui, apa yang awak buat tadi memang menakjubkan.
Saya takkan dapat lihat lagi perkara begitu dalam hidup saya.
Awak memang berani, kawan.
Syabas.
Akhirnya. Tolong bagi ruang.
Dunia mahu tahu. Kenapa awak buat begini?
Kami mahu tahu apa sebabnya. Kenapa awak melakukan sesuatu yang bahaya?
Tiada sebab tertentu. Cuma...
...saya tak dapat tahan diri saya dari menggantungkan wayar saya di tempat yang indah.
Hakim telah memerintahkan Petit agar berjalan di atas wayar lagi petang ini.
Tapi kali ini di Central Park untuk kanak-kanak, dan...
...tingginya hanya beberapa kaki dari atas tanah.
Berita tentang persembahan saya merebak ke seluruh dunia.
Di Perancis, bila Papa Rudy membacanya...
...Papa Rudy sangat gembira.
Bila Papa Rudy rasa marah, dia boleh jadi sangat marah.
Tapi bila Papa Rudy sedang gembira, anjingnya akan dapat makanan dua kali ganda.
Detik-detik paling menakjubkan bagi saya...
...bila saya nampak awak jawab isyarat panahan saya.
Ketika itulah, saya tahu persembahan kita akan berjaya.
Kenapa? Anak panah tu berada di tepi bangunan. Hampir jatuh.
Memang saya arahkannya ke situ.
Awak mengaku? Awak memang nak lihat dia mati?
Baiklah... baiklah...
Saya nak ucap selamat.
Untuk kamu semua, rakan subahat saya.
Saya tahu, kadang-kadang,...
...saya agak menyusahkan.
Tapi,...
...kamu tak pernah berputus asa dengan saya.
Kerana itulah, saya dapat berjalan di atas wayar saya.
Jadi, izinkan saya melakukan perbuatan mulia ini.
Terima kasih.
Minum.
Lihatlah.
Kita berjaya. Kita dah tunjukkan pada dunia bahawa tiada apa yang mustahil.
Bangunan itu nampak berbeza.
Philippe, bangunan itu nampak berbeza.
Betul tu. Mungkin sebab awak dah pernah berjalan di atas sana.
Semua orang yang saya tanya, akan cakap yang mereka sayang pada dua menara itu.
Mungkin awak telah berikannya kehidupan.
Berikan mereka cahaya.
Jean-Louis dan Jeff balik ke Perancis tak lama kemudian.
Saya menetap di sini.
Saya bangga menjadi penduduk New York.
Untuk tinggal di sini, saya mesti lakukan perkhidmatan masyarakat.
Jadi, hakim arahkan saya lakukan persembahan percuma di Central Park,...
...tentulah saya dengan senang hati melakukannya.
Annie...
Sayangnya Annie balik ke Perancis.
Tunggu. Tunggu.
Awak pasti?
Ya, saya pasti.
Awak dah capai impian awak. Sekarang giliran saya pula.
Selamat jalan.
Selamat tinggal.
Annie...
Terima kasih untuk segalanya.
Saya bersyukur menara itu memanggil awak.
Ia memang sangat menakjubkan. Tapi tolong, jangan buat lagi.
Anda masih ingat Tozzoli dari sidang media itu?
Dia salah seorang pengasas menara ini.
Dia suka persembahan saya dan dia berikan saya akses ke bumbung.
Jadi, saya boleh ke sana bila-bila saja saya nak.
Saya kerap kali ke sana, seorang diri.
Saya berdiri di sana. Memandang ke dalam infiniti.
Untuk mengenang apa yang terjadi.
Untuk rasainya semula.
Kerana ia adalah...
...hari yang amat indah.
Anda nampak tiket yang diberikan kepada saya?
Tiket ini ada tarikh.
Tarikh luput. Tapi, Encik Tozzoli tak tulis tarikhnya.
Dan dia tulis sesuatu:
"Selamanya."
Sarikata: MIA https://www.facebook.com/subbers